Σε τι αξίζει και σε τι όχι, να σπαταλάει χρήματα μια φοιτήτρια;\nΤελικά σε ποια πράγματα αξίζει και σε ποια όχι, να σπαταλάει χρήματα μια φοιτήτρια;\nGuest Author Ιανουάριος 20, 2017\nΤα ρούχα και γενικότερα τα ψώνια είναι από τις πλέον αγαπημένες συνήθειες κάθε φοιτήτριας, η οποία μπορεί να βρει 1.000 δικαιολογίες για να κάνει έστω μία βόλτα στις βιτρίνες των καταστημάτων. Στην περίπτωση που μια κοπέλα δουλεύει και βγάζει αρκετά χρήματα, τα ψώνια γι’ αυτήν είναι ένα εύκολο κομμάτι, αφού δε χρειάζεται να σκέφτεται πού και πόσα σπαταλάει σε ρούχα, παπούτσια, τσάντες ή αξεσουάρ. Επειδή όμως αναφερόμαστε στον πραγματικό κόσμο, οι περισσότερες φοιτήτριες που έχουν δουλειά, πρόκειται για ημιαπασχόληση και σίγουρα δεν μπορούν να ξοδέψουν όσα χρήματα θα ήθελαν στα ψώνια τους.\nΓι’ αυτό το λόγο, έφτιαξα μια λίστα με τα πράγματα που καλό είναι να επενδύουμε κάποια παραπάνω χρήματα, αλλά κι εκείνα τα οποία δεν αξίζουν τις οικονομίες μας.\nΠοια αξίζουν τα χρήματα σου:\n1. Ένα μαύρο σακάκι\nΠοτέ δεν μπορείς να κάνεις λάθος με το να επενδύσεις σ’ ένα καλό σακάκι. Πολλές φορές, το μαύρο σακάκι αξίζει περισσότερα χρήματα από ότι ένα jacket ή ένα παλτό, αφού μπορεί να φορεθεί όλες τις ώρες και να κάνει οποιαδήποτε εμφάνισή σου σε πιο επαγγελματική, σοβαρή αλλά συνάμα και σέξι, χωρίς να χρειάζεται να πάρεις ολόκληρο κουστούμι. Επενδύοντας μια φορά αρκετά χρήματα σ’ ένα καλό σακάκι, αυτό σημαίνει πως δεν θα χρειαστεί να το αντικαταστήσεις άμεσα και μακροπρόθεσμα θα είναι σαν να ξόδεψες πολύ λιγότερα.\nΤα παπούτσια είναι το Α και το Ω όχι μόνο της εμφάνισης μας αλλά και της υγείας που συνεπάγεται το στυλ μας. Από την στιγμή που τα φοράς συχνά και για πολλές ώρες, θα πρέπει να είναι και άνετα. Είτε πρόκειται για ένα ζευγάρι αθλητικά παπούτσια είτε ψηλοτάκουνα, πρέπει να εξασφαλίσεις πως δεν θα σου κάνουν φουσκάλες ή δεν θα μετανιώνεις που τα αγόρασες μετά από μία βδομάδα. Και μιας που θα ανακαλύψεις τα brands που θα σε βολεύουν, θα είναι πολύ πιο εύκολο για σένα να ψωνίσεις όποτε χρειάζεσαι ή θες ένα νέο ζευγάρι. Δεν αξίζει να αγοράζεις συνεχώς καινούρια παπούτσια που φοράς καθημερινά, ξόδεψε τα χρήματα σου μια φορά και θα σου διαρκέσουν για πολύ περισσότερο.\n3. Τζιν παντελόνια\nΤα τζιν είναι το απαραίτητο ρούχο στην γκαρνταρόμπα κάθε φοιτήτριας. Από τον Σεπτέμβρη μέχρι και τον Μάιο, δεν υπάρχει μέρα που να μη φοράμε τζιν. Είναι σημαντικό να μην σπαταλάς τα χρήματά σου αγοράζοντας τζιν που θα ανοίξουν πολύ ή θα ξεφτίσουν γύρω από τα γόνατα, γιατί θα χρειάζεται να τα αντικαθιστάς συνέχεια. Αντ’ αυτού, επένδυσε σ’ ένα καλό skinny τζιν, αλλά και σ’ ένα καλό τζιν με σκισίματα. Σιγουρέψου όμως πως το τελευταίο έχει ενισχυμένη ραφή γύρω από τις τρύπες, ώστε να μην ανοίξουν ακόμα περισσότερο.\n4. Πιστολάκια ή ισιωτικές\nΤα μαλλιά πρέπει να δείχνουν περιποιημένα σε κάθε γυναίκα, πόσο μάλλον σε νεαρές όπως οι φοιτήτριες. Μην κλάψεις λοιπόν όταν δεις τον λογαριασμό για ένα καλό σεσουάρ να ξεπερνάει τα 50 ευρώ, γιατί αν πάρεις ένα πιο φθηνό, θα συνειδητοποιήσεις γρήγορα, ότι σε ένα μήνα θα θέλεις σίγουρα καινούριο.\nΠού είναι καλό να κάνεις οικονομία:\nΕίμαι σίγουρη πως αν κάθε φοιτήτρια ανοίξει την ντουλάπα της θα βρει άπειρα απλά, χρωματιστά ή με στάμπες μπλουζάκια. Δεν αξίζει λοιπόν να δώσει και άλλα χρήματα για τέτοιου είδους ρούχα!!\n2. Σετ εσωρούχων\nΔεν υπάρχει κοπέλα που να μη θέλει να κάνει μία καυτή έκπληξη στο αγόρι της ή να μη νιώθει σέξι φορώντας κάτω από τα καθημερινά της ρούχα ένα σετ εσωρούχων. Ωστόσο, συνετό είναι να μην επιτρέπεις σε διάφορες επώνυμες εταιρείες εσωρούχων να σε κάνουν να πιστεύεις πως είναι η μοναδική σου επιλογή για να δείχνεις καλή κάτω από τα ρούχα σου. Είμαι βέβαιη πως έχεις ήδη πολλά εσώρουχα στην ντουλάπα σου, επομένως αν θες να αγοράσεις ένα ακόμη σετ, δεν χρειάζεται να χαραμίσεις μια περιουσία γι’ αυτό.\nΔεν γίνεται να δίνεις 100 ευρώ για να πάρεις ένα μαγιό που στην τελική θα το φορέσεις μόνο για λίγες μέρες του χρόνου. Είναι αδιανόητο να δίνεις τόσα πολλά χρήματα για ελάχιστο ύφασμα.\nΤα κασκόλ και τα φουλάρια είναι πράγματι απαραίτητο αξεσουάρ για κάθε γυναίκα, όμως επειδή το στυλ τους αλλάζει συχνά ανάλογα με τις τάσεις, είναι καλό να αποφεύγεις να αγοράζεις φωτεινά χρώματα ή έντονα μοτίβα. Είναι προτιμότερο να διαθέτεις στην ντουλάπα σου κάποια κομμάτια σε ουδέτερα χρώματα που θα σου δίνουν τη δυνατότητα να συνδυάζεις κάθε σύνολο σου με διαφορετικό τρόπο.\n20χρονη tips γυναίκα γυναικεία μόδα εμφάνιση εσώρουχα κασκόλ μαγιώ μαλλιά μόδα οικονομία παντελόνι παπούτσια ρούχα σακάκι σπατάλη συμβουλές τζιν φίλτρα φοιτήτρια χρήματα


To πιο άγριο Focus... | SDNA\nTo πιο άγριο Focus...\n3 Φεβρουαρίου 2015, 17:23\nΟ λόγος, φυσικά, για το RS, το οποίο σήμερα αποκάλυψε τα τεχνικά του χαρακτηριστικά που είναι αν μη τι άλλο... εντυπωσιακά.\nΜε τον Ecoboost των 2,3 λίτρων και των 320 ίππων από τη Mustang κάτω από το καπό του, το νέο RS ανεβάζει τον πήχη στην κατηγορία των γρήγορων μικρομεσαίων. Πλέον, ίσως δεν ανταγωνίζεται το Opel Astra OPC ή το Seat Leon Cupra, αλλά μάλλον τα Audi RS3, το VW Golf R, ακόμα και το πιο «ειδικό» Subaru Impreza WRX STI. Όπως είναι εμφανές, τα τελευταία φέρουν κίνηση στους 4 τροχούς και αυτό ακριβώς έγινε και με το Ford, υιοθετώντας ένα εξελιγμένο σύστημα τετρακίνησης, το οποίο στέλνει την ροπή έως και 70% στον πίσω άξονα.\nΕκεί, ανάλογα με την περίσταση, το σύστημα στέλνει τη διαθέσιμη ροπή στον πίσω αριστερό ή δεξιό τροχό μέσω του συστήματος Dynamic Torque Vectoring, σε ποσοστό έως 100%. H μετάδοση συμπληρώνεται από ένα χειροκίνητο, 6τάχυτο κιβώτιο, ειδικά ενισχυμένο για να αντέχει την ροπή των 433Nm και η μπροστινή ανάρτηση χρησιμοποιεί την τεχνολογία RevoKnuckle. Tα ελαστικά των 235/35 είναι της Michelin, στον βασικό εξοπλισμό υπάρχουν τα Pilot Super Sport ενώ στον προαιρετικό τα Pilot Sport Cup 2.\nΕμφανισιακά, ένα πολύ «μυώδες» body kit δε θα μπορούσε να λείπει, το ίδιο και οι επιβλητικές μεγάλες ζάντες των 19 ιντσών. Οι εξατμίσεις χρησιμοποιούν μια ηλεκτρονικά ελεγχόμενη βαλβίδα η οποία βρίσκεται στη σωλήνα εξαγωγής και αλλάζει τον ήχο του αυτοκινήτου. Το σύστημα Start/Stop είναι στάνταρ, σε μια προσπάθεια μείωσης της κατανάλωσης, ενώ την ενεργητική ασφάλεια ενισχύει το Active City Stop που επεμβαίνει σε ταχύτητες έως 50 km/h και προλαμβάνει ενδεχόμενο ατύχημα. Η παραγωγή του θα είναι στην Γερμανία και η διάθεσή του αναμένεται να ξεκινήσει στα τέλη του έτους.\nΠρώτη στις παγκόσμιες πωλήσεις η Toyota!


Γονείς & Εκπαιδευτικοί: Σύμμαχοι ή Ανταγωνιστές; – ΚΔΑΠ Morfosi\nΠολύς λόγος γίνεται για με τη σχέση γονέων και εκπαιδευτικών. Πολλές φορές υπάρχει αμφισβήτηση εκατέρωθεν, η οποία ενδέχεται να οδηγήσει στη δημιουργία μιας μη υγιούς σχέσης ανάμεσα στους γονείς και τους εκπαιδευτικούς. Αυτό προκαλεί, σε βάθος χρόνου, προβλήματα στα ίδια τα παιδιά, για τα οποία πασχίζουν καθημερινά και οι δύο «αντιμαχόμενες» πλευρές και αυτά θα έπρεπε να είναι ο κοινός παρονομαστής και όχι το «μήλον της έριδος» μεταξύ τους.\nΟι γονείς, αδιαμφισβήτητα, από την πρώτη στιγμή της ύπαρξης των παιδιών τους προσπαθούν με κάθε τρόπο να τα μεγαλώσουν με πολλή αγάπη και θέλουν να τα εφοδιάσουν με τις απαραίτητες γνώσεις και αξίες που επιθυμούν οι ίδιοι. Όταν έρθει η στιγμή που τα παιδιά θα πρέπει να αποχωριστούν από το οικογενειακό περιβάλλον και να ενταχθούν σε ένα ευρύτερο κοινωνικό περιβάλλον, που λέγεται «σχολείο» , πολλοί γονείς αισθάνονται ότι χάνουν την πρωτοκαθεδρία στη διαμόρφωση των χαρακτήρων τους.\nΈτσι, προκαλείται πολλές φορές σύγχυση από την πλευρά των γονέων που οδηγεί στην επεμβατική συμπεριφορά τους απέναντι στο έργο, που έρχεται πια να συνεχίσει ο/η δάσκαλος/α, αναλαμβάνοντας πλέον την εκπαίδευση των παιδιών. Πολλές φορές κυριαρχεί η αμφισβήτηση προς το πρόσωπο των εκπαιδευτικών, σχετικά με το έργο τους, και όχι η εμπιστοσύνη, η οποία είναι απαραίτητη για την ομαλή σχέση και συνεργασία ανάμεσα σε γονείς και εκπαιδευτικούς.\nΑπό την άλλη πλευρά, δεν είναι λίγες οι φορές που η ανατροφή των παιδιών από το σπίτι τους γίνεται αντικείμενο σχολιασμού στο σχολείο. Κάτι τέτοιο πρέπει να αποφεύγεται, ώστε να μην έρχονται τα παιδιά σε δυσμενή θέση.\nΣυνεπώς, γονείς και εκπαιδευτικοί, οφείλουμε να συνειδητοποιήσουμε πως η εμπλοκή του ενός στον ρόλο και το έργο του άλλου μόνο αρνητικά αποτελέσματα μπορεί να έχει, κάτι που σίγουρα δεν είναι ο στόχος κανενός. Δεν πρέπει να ξεχνάμε πως όλοι είμαστε άνθρωποι με δύσκολες ή εύκολες ημέρες, με αδυναμίες, με ενοχές πολλές φορές για το αν μεγαλώνουμε «σωστά» τα παιδιά μας και αν διαμορφώνουμε ορθές προς την κοινωνία προσωπικότητες.\nΗ εμπιστοσύνη και η καλή συνεργασία ανάμεσα σε έναν γονιό και έναν/μια εκπαιδευτικό αποτελούν συστατικά κομβικής σημασίας για την περαιτέρω πρόοδο ενός παιδιού. Είναι πολύ σημαντικό να γίνει αντιληπτό ότι ο ρόλος ενός εκπαιδευτικού έρχεται να συμπληρώσει το έργο των γονιών και όχι να το αντικρούσει. Είναι, επίσης, απαραίτητο να συνειδητοποιήσουν οι δύο πλευρές ότι έχουν κοινούς στόχους, και αυτό πρέπει να τους κάνει συμμάχους και όχι ανταγωνιστές.\nΆλλωστε γονείς και εκπαιδευτικοί αποτελούν τα πρότυπα των παιδιών και σίγουρα θέλουν να τους βλέπουν στο ίδιο και όχι σε αντίπαλο στρατόπεδο. Ας προσπαθήσουμε, λοιπόν, να αφήσουμε πίσω μας τα επικριτικά σχόλια και να συνεργαστούμε ομαλά, για την επίτευξη του κοινού μας στόχου… την καλύτερη εκπαίδευση των παιδιών μας.


Marketing Εστιατορίων Archives - web-food.gr\nHomeArchive "Marketing Εστιατορίων"\nFebruary 28, 2022by WebFood - TeamMarketing Εστιατορίων\nΠοιες είναι μερικές από τις νέες τάσεις στα εστιατόρια το 2022; Ποιες τάσεις πρέπει να γνωρίζετε για να προσαρμόσετε και να βελτιστοποιήσετε τις λειτουργίες του εστιατορίου σας; Εξετάζουμε ορισμένα δεδομένα από τις τάσεις των εστιατορίων για να δούμε τι έχει αλλάξει στον κλάδο των εστιατορίων το 2022 και πώς μπορείτε να αξιοποιήσετε αυτές τις αλλαγές. (more…)\nFebruary 10, 2022by WebFood - TeamMarketing Εστιατορίων\nΟ δρόμος για να γίνεις ένας επιτυχημένος εστιάτορας έχει τα πάνω και τα κάτω του. Ενώ θα γιορτάσετε πολλά ορόσημα και επιτυχίες, θα πρέπει επίσης να ξεπεράσετε διάφορα προβλήματα. Εδώ είναι τα πιο συνηθισμένα προβλήματα εστιατορίου και οι λύσεις που θα σας βοηθήσουν να τα ξεπεράσετε στην αρχή. Από προβλήματα κουζίνας μέχρι θέματα προϋπολογισμού, με τι αντιμετωπίζουν οι ιδιοκτήτες εστιατορίων και τι μπορούν να κάνουν για αυτό; (more…)\nJanuary 24, 2022by WebFood - TeamMarketing Εστιατορίων\nJanuary 23, 2022by WebFood - TeamMarketing Εστιατορίων\nJanuary 21, 2022by WebFood - TeamMarketing Εστιατορίων\nΜε περισσότερες από 5 δισεκατομμύρια αναζητήσεις που πραγματοποιούνται κάθε μέρα, η Google έχει γίνει μια από τις πιο ισχυρές μηχανές αναζήτησης που δημιουργήθηκαν ποτέ. Σχεδόν όλοι το γνωρίζουν και το χρησιμοποιούν. (more…)\nDecember 28, 2021by WebFood - TeamMarketing Εστιατορίων\nΠώς να προωθήσετε το εστιατόριο σας τοπικά και να προσελκύσετε ανθρώπους από την γειτονιά\nΕίτε είστε η πιο πρόσφατη επιχείρηση και αναρωτιέστε πώς να διαθέσετε το εστιατόριο σας σε τοπικό επίπεδο είτε είστε ήδη καλά εδραιωμένοι, αλλά θέλετε να προσελκύσετε ακόμη περισσότερους ανθρώπους στα τραπέζια σας, υπάρχουν διάφορες μέθοδοι για να προσελκύσετε τους πεινασμένους ντόπιους στις θέσεις και το μενού σας. (more…)\nOctober 28, 2021by WebFood - TeamMarketing Εστιατορίων\n7 λόγοι που χρειάζεσαι το δικό σου site για παραγγελίες\nΗ online παραγγελία φαγητού είναι εδώ για να μείνει. Περισσότερο από το 60% των Ελλήνων παραγγέλνουν ήδη σε πακέτο ή delivery μία φορά την εβδομάδα και ο αριθμός αυτός αναμένεται να αυξηθεί. Η πρώτη σας σκέψη θα είναι οτι θα μπορούσατε να εγγραφείτε σε εφαρμογές παράδοσης φαγητού για να αποκτήσετε περισσότερους πελάτες, αλλά γιατί θα θέλατε να μοιραστείτε τα κέρδη σας όταν μπορείτε να έχετε ένα δικό σας σύστημα online παραγγελιών; (more…)\nJuly 20, 2021by WebFood - TeamMarketing Εστιατορίων\nΤα οφέλη ενός εποχικού μενού εστιατορίου και πώς να το εφαρμόσετε\nΣκέφτεστε να εκπλήξετε τους πελάτες του εστιατορίου σας με μοναδικά, φρέσκα πιάτα όλο το χρόνο; Τι γίνεται όμως όταν το μενού σας είναι εποχιακό; Στο παρακάτω άρθρο, θα εξετάσουμε τα κύρια πλεονεκτήματα της ύπαρξης ενός εποχιακού μενού. Επιπλέον, θα παρέχουμε και μερικές συμβουλές και κόλπα για το πώς να ξεκινήσετε τη διαδικασία. (more…)


Ρ. Σβίγκου: Το κυβερνητικό πρόγραμμα του ΣΥΡΙΖΑ-ΠΣ θα προσφέρει μια ρεαλιστική ελπίδα στην κοινωνία | ΣΥΡΙΖΑ Συνασπισμός Ριζοσπαστικής Αριστεράς\nΡ. Σβίγκου: Το κυβερνητικό πρόγραμμα του ΣΥΡΙΖΑ-ΠΣ θα προσφέρει μια ρεαλιστική ελπίδα στην κοινωνία\nΣημεία από τη συνέντευξη της Ράνιας Σβίγκου, Γραμματέα της Κ.Ε. του ΣΥΡΙΖΑ-Προοδευτική Συμμαχία στον ρ/σ ALPHA και τον Τάκη Χατζή\nΣε συνέντευξή της στον ραδιοφωνικό σταθμό ALPHA και τον Τάκη Χατζή η Ράνια Σβίγκου, σχετικά με τη χθεσινή, πρώτη συνεδρίαση της νέας Πολιτικής Γραμματείας του ΣΥΡΙΖΑ-ΠΣ, αναφέρθηκε στο μεγάλο στόχο της «οργανωτικής ανασυγκρότησης” του κόμματος, αναφέροντας ότι “το μήνυμα της 15ης Μαΐου όπου 110.000 νέα μέλη προσέγγισαν και ήρθαν να στηρίξουν τον ΣΥΡΙΖΑ-Προοδευτική Συμμαχία και τον Αλέξη Τσίπρα, είναι μια τεράστια ευθύνη για εμάς”\nΣε ερώτηση σχετικά με τις διαφορετικές απόψεις εντός του ΣΥΡΙΖΑ-ΠΣ, η Ράνια Σβίγκου είπε ότι «είμαστε ένα πλουραλιστικό κόμμα. Θέλουμε να είναι η δύναμή μας και όχι η αδυναμία μας. Σε αυτό λαμβάνονται αποφάσεις με πλειοψηφίες και μειοψηφίες και όλοι τις υλοποιούμε από όποια θέση κληθούμε κάθε φορά να υπηρετήσουμε τις συλλογικές αποφάσεις». Άλλωστε, όπως τόνισε, «δεν υπάρχουν στρατηγικές διαφωνίες στον ΣΥΡΙΖΑ-ΠΣ. Οι προτάσεις στις οποίες έχουμε καταλήξει, ομόφωνα, στο πρόσφατο συνέδριό μας, μας δεσμεύουν όλους. Έχουμε μια ομόφωνη πολιτική απόφαση και ένα νέο καταστατικό. Πόσο μάλλον αν είσαι Γραμματέας. Όταν είσαι γραμματέας, είσαι γραμματέας όλου του κόμματος».\nΑναφορικά με την προϋπόθεση που είχε βάλει ο πρόεδρος του ΣΥΡΙΖΑ-ΠΣ, Αλέξης Τσίπρας, ο νέος Γραμματέας του κόμματος να μην θέσει υποψηφιότητα στις βουλευτικές εκλογές, ανέφερε μεταξύ άλλων ότι «όχι απλώς δέχτηκα να μην είμαι υποψήφια αλλά, οποιοσδήποτε και εάν ήταν Γραμματέας θεωρώ ότι αυτή θα ήταν μια σωστή κίνηση. Ήταν μια σκέψη που υπήρχε και στο παρελθόν και θεωρώ ότι είναι σωστό το ότι προχωράμε τώρα με αυτό τον τρόπο».\nΣχετικά με την κυβέρνηση της ΝΔ, η Ράνια Σβίγκου ανέφερε ότι παρά τα συσσωρευμένα τα προβλήματα στις πλάτες των Ελλήνων πολιτών, η ΝΔ του Κ. Μητσοτάκη πανηγυρίζει ότι όλα πηγαίνουν καλά. «Ακούω τα κυβερνητικά στελέχη, όπως ακούω και τον Κυριάκο Μητσοτάκη που προσπαθεί να φιλοτεχνήσει ένα success story το οποίο δεν έχει καμία σχέση με την πραγματικότητα των πολιτών και με την τσέπη τους».\n«Τα όποια μέτρα της κυβέρνησης, όπως η μικρή αύξηση του κατώτατου μισθού», υπογράμμισε η Γραμματέας της Κ.Ε του ΣΥΡΙΖΑ-Προοδευτική Συμμαχία, «είναι απολύτως ανεπαρκή για να αντιμετωπίσουν τη μείωση της αγοραστικής δύναμη των Ελλήνων πολιτών», προσθέτοντας ότι «το ζητούμενο είναι κάθε φορά ποιανού τα συμφέροντα εξυπηρετείς. Γιατί η κυβέρνηση όταν έχει να εξυπηρετήσει τα συμφέροντα φίλων και ημετέρων, τα λεφτά τα βρίσκει».\nΑναφερόμενη στο πλήθος των προτάσεων που έχουν κατατεθεί από τον ΣΥΡΙΖΑ-ΠΣ, για την ανακούφιση των νοικοκυριών και των επιχειρήσεων από τις συνέπειες της ενεργειακής κρίσης και της ραγδαίας αύξησης των τιμών των αγαθών, η Ράνια Σβίγκου είπε ότι «οι δικές μας προτάσεις είναι και απολύτως κοστολογημένες, και έχουν εφαρμοστεί από μια σειρά ευρωπαϊκών χωρών. Εμείς λέμε εδώ και καιρό, άμεση αύξηση του κατώτατου μισθού στα 800 ευρώ, γιατί τα επίπεδα του μισθού είναι χαμηλότερα στη χώρα μας σε σχέση με το 2010. Έχουμε μια γκάμα προτάσεων για την αντιμετώπιση της ακρίβειας. Έχουμε καταθέσει τροπολογία για τη μείωση του ειδικού φόρου στα καύσιμα, κι έχουμε καλέσει την κυβέρνηση να την υπερψηφίσει». Αντίθετα, η κυβέρνηση της ΝΔ έχει επιδείξει «εγκληματική αδράνεια ν` αντιμετωπίσει την κρίση, αλλά και «να χρησιμοποιήσει μέτρα από την εργαλειοθήκη της Κομισιόν που έχουν προταθεί από το φθινόπωρο».\nΆλλωστε, όπως υπενθύμισε η Ράνια Σβίγκου, «το φθινόπωρο έλεγε η κυβέρνηση της ΝΔ, ότι αυτά που λέει ο ΣΥΡΙΖΑ για αύξηση των τιμών στην ενέργεια κτλ., είναι παραμύθια. Και τελικά φτάσαμε το Φλεβάρη να έχουμε ρεκόρ στον πληθωρισμό και συνεχώς ν’ ανεβαίνει. Τον Μάιο προσέγγισε το 11%. Δηλαδή 2,6 μονάδες πάνω από τον μέσο όρο της Ευρωζώνης» .\nΗ κυβέρνηση της Νέας Δημοκρατίας, ανέφερε η Ράνια Σβίγκου, «υποσχόταν φοροελαφρύνσεις για τη μεσαία τάξη, διπλάσια αύξηση του κατώτατου μισθού σε σχέση με την ανάπτυξη. Αυτά ήταν προεκλογικές της δεσμεύσεις». Αντίθετα σήμερα «η Ελλάδα είναι πρωταθλήτρια και στη μειωμένη αγοραστική δύναμη και στον πληθωρισμό και στους νεκρούς από την πανδημία. Έχει πολλά αρνητικά ρεκόρ. Και όταν έχεις τόσα πολλά και συσσωρευμένα αρνητικά ρεκόρ σε όλες τις κρίσεις, στην υγειονομική, την κοινωνική, την οικονομική, στην ανεργία των νέων, είναι ζήτημα πολιτικών αντιμετώπισης. Αλλιώς αντιμετωπίζει η προοδευτική κυβέρνηση της Ισπανίας ή η προοδευτική κυβέρνηση της Πορτογαλίας την οικονομική κρίση: είδαμε ότι αυτοί αλλιώς διαπραγματεύθηκαν στη Σύνοδο Κορυφής πριν από ένα μήνα τα ενεργειακά ζητήματα, και αλλιώς τα έχει, δεν τα έχει διαπραγματευθεί μάλλον, ο Κυριάκος Μητσοτάκης. Γι` αυτό και άλλα αποτελέσματα έχει η κρίση στη χώρα μας, και άλλα στις υπόλοιπες ευρωπαϊκές χώρες. Άρα», κατέληξε η Ράνια Σβίγκου «μπορεί μια κρίση να είναι διεθνής, αλλά έχει και διαφορετικά εθνικά χαρακτηριστικά ανάλογα με την πολιτική που ασκεί η εκάστοτε εθνική κυβέρνηση».\nΤέλος, σχετικά με το πώς θα κινηθεί η επόμενη, προοδευτική κυβέρνηση του ΣΥΡΙΖΑ-Προοδευτική Συμμαχία, η Ράνια Σβίγκου ανέφερε ότι «υπάρχουν οι 5+1 δεσμεύσεις του ΣΥΡΙΖΑ-ΠΣ, τις οποίες κατέθεσε ο Αλέξης Τσίπρας στο συνέδριο. Υπάρχει η ομόφωνα ψηφισμένη Πολιτική Απόφαση. Το κυβερνητικό πρόγραμμα θα είναι έτοιμο και θα το εξαγγείλει ο Αλέξης Τσίπρας στη ΔΕΘ. Αυτό θα έχει πλήρως κοστολογημένες προτάσεις και θα προσφέρει μια ρεαλιστική ελπίδα. Δηλαδή την ελπίδα σε μια χώρα και μια κοινωνία η οποία μπορεί να αλλάξει σελίδα βασισμένη σε ρεαλιστικές προσδοκίες και σε ρεαλιστικούς στόχους».\n989AlphaRadio · ΡΑΝΙΑ ΣΒΙΓΚΟΥ στον Τάκη Χατζή 01-06-22


Δωρεάν φορολογικό σεμινάριο στη Ρόδο - Ε.Λ.Φ.Ε.Ε. Ρόδου\nΤο Ινστιτούτο Οικονομικών & Φορολογικών Μελετών (Ι.Ο.Φο.Μ.), το Αιγαίο Ανεξάρτητοι Οικονομολόγοι, Λογιστές-Φοροτεχνικοί, η ΚΟΙΝΣΕΠ Οικονομολόγων Δωδεκανήσου συνδιοργανώνουν ημερίδα με θέμα:\n«Λογιστικές και Φορολογικές εργασίες τέλους χρήσης 2016 και οι αλλαγές στον Κ.Φ.Ε., Ε.Φ.Κ.Α.-Το νέο Ασφαλιστικό τοπίο»\n– Ο κος Κορομηλάς Γεώργιος\n-Ο κος Φραγκιαδάκης Νίκος\nΗ ημερίδα θα διεξαχθεί στη Ρόδο στην αίθουσα νέας πτέρυγας του Νεστορίδειου Μελάθρου, την Τρίτη 21.03.2017 και ώρα 16:00. Είσοδος Ελεύθερη για όλους.\nΟ Πρόεδρος του Ι.Ο.Φο.Μ.\nΟ Πρόεδρος του Αιγαίου Οικονομολόγοι\nΗ Πρόεδρος της ΚΟΙΝΣΕΠ Οικονομολόγων